На основу члана 33. Закона о јавној својини ("Сл.гласник РС", бр. 72/2011, 88/2013, 105/2014, 104/2016 108/2016, 113/2017 и 95/2018), Закључка и Решења Градског већа Града Вршца број 06.2-21/2022-III-01 од 16. децембра 2022. године, Градска управа Града Вршца, уз сагласност Градског већа Града Вршца, расписује

**ЈАВНИ ОГЛАС**

**ЗА ПРОДАЈУ АУТОБУСА ПУТЕМ ПРИКУПЉАЊА ЗАТВОРЕНИХ ПИСМЕНИХ ПОНУДА**

I ПРЕДМЕТ  ПРОДАЈЕ

Предмет продаје су два аутобуса која су у власништву Градске управе Града Вршца:

|  |  |  |  |  |  |  |
| --- | --- | --- | --- | --- | --- | --- |
| **Ред.****број** | **Произвођач** | **Модел** | **Год.****производње** | **Рег.****таблице** | **Пређена****километража** | **Почетна цена возила у РСД са ПДВ-ом** |
| **1.** | **MERCEDES** | **040415 RHDA EURO II** | **1998** | **VŠ 012 HS** | **666.688 км** | **1.092.000,00** |
| **2.** | **MERCEDES** | **814 MEDIO 815D** | **2002** | **VŠ 077 KE** | **434.680 км** | **806.540,00** |

Продаја ће се обављати по начелу „ВИЂЕНО-КУПЉЕНО“, што искључује све накнадне рекламације и приговоре купца упућене продавцу по питању квалитета и евентуалних недостатака односно исправности, комплетности и техничких карактеристика возила.

II ПРЕГЛЕД ВОЗИЛА

Заинтересовани понуђачи могу разгледати возила наредног дана од дана објаве овог огласа на адреси „СТУП ВРШАЦ“ А.Д., Војводе Степе Степановића 9 у Вршцу, сваког радног дана од 10:00 до 14:00 часова, уз претходну најаву Дејану Чавић који ће организовати бар три именована члана комисије у чијем присуству ће се обавити разгледање возила.

III КРИТЕРИЈУМ  ЗА ИЗБОР НАЈПОВОЉНИЈЕГ ПОНУЂАЧА

Најповољнијом понудом сматраће се понуда са највишим понуђеним износом за свако појединачно возило.

Уколико два понуђача понуде исту цену, поступак ће се наставити путем јавне лицитације.

О избору најповољније понуде понуђачи ће бити писмено обавештени а са најповољнијим понуђачем закључиће се Уговор о купопродаји.

У случају да изабрани понуђач одустане од понуде, не уплати утврђени износ у предвиђеном року, односно не приступи закључивању Уговора о купопродаји возила у предвиђеном року,  Градска управа задржава уплаћени депозит и сматраће се да је одустао од куповине. У том случају Уговор о купопродаји возила ће се закључити са понуђачем који је доставио следећу најповољнију понуду.

IV ПРАВО УЧЕШЋА

Право учешћа имају правна и физичка лица и предузетници која уплате депозит у висини 10%  од утврђене почетне цене вредности сваког појединачног возила.  Уплату извршити на рачун Депозита Градске управе број 840-720804-40.

Уколико понуђач доставља понудe за оба возила, дужан је да депозит уплати за свако возило посебно, односно да понуде да посебно за свако возило на прописаном Обрасцу понуде 1 или 2.

Депозит се урачунава у купопродајну цену а изабрани понуђач остали део плаћа у року од 3 дана, од дана завршетка јавног надметања односно од преузимања записника о отварању понуда, на рачун прихода број 840-812141843-35 са обавезним позивом на број 54-241.

Учесницима у поступку који нису проглашени за најповољнијег понуђача уплаћени депозит се враћа на рачун који доставе у својој пријави на конкурс.
Порези, такса за оверу уговора за пренос власништва као и остали трошкови купопродаје падају на терет купца.

Нема право на повраћај депозита учесник на надметању:

 -    ако као проглашени најповољнији понуђач не уплати преостали износ купопродајне цене у прописаном року и по прописаној процедури или не потпише купопродајни уговор у предвиђеном року,

-    ако као други најповољнији понуђач на одржаном јавном надметању, након одустанка проглашеног најповољнијег понуђача, не уплати преостали износ купопродајне цене у року од 3 дана од дана када је обавештен да уплати разлику између износа депозита и понуде коју је дао, или не приступи потписивању уговора у року од 3 дана од дана уплате.

V САДРЖАЈ  ПОНУДЕ

Обрасце понуда за јавну продају аутобуса заинтересовани понуђачи могу преузети на Порталу Града Вршца. Понуде се поднoсе искључиво на Обрасцу понуде (за возило 1 или возило 2), у затвореној коверти са назнаком броја Обрасца, тако да се при њеном отварању може проверити да ли je коверта онаква каква је предата, и не може се накнадно мењати.

**За свако возило се подноси посебна понуда, у посебној затвореној коверти са назнаком броја Обрасца, на Обрасцу понуде који се односи на то возило.**

 Затворена коверта, са назнаком броја возила односно Обрасца понуде, треба да садржи:

- Образац понуде за предметно возило за учешће на јавном надметању који мора бити попуњен и потписан лично односно од стране овлашћеног лица понуђача.

Понуда физичког лица садржи име и презиме, адресу пребивалишта, ЈМБГ, потпис физичког лица, фотокопију или очитану личну карту, број телефона.

Понуда правног субјекта садржи назив и седиште, податке о упису у регистар надлежног органа (фотокопија Решења о упису), ПИБ, матични број, потпис овлашћеног лица оверен печатом, број телефона, особа за контакт;

- безусловну понуду, уз навођење јасно одређеног новчаног износа на који понуда гласи;

-доказ о уплаћеном депозиту,

VI НЕИСПРАВНЕ ПОНУДЕ

Комисија неће узети у разматрање :

-    понуду која је достављена по истеку рока одређеног за подношење (неблаговремена понуда).

Комисија ће одбити као неисправну:
-    понуду уз коју није приложена сва тражена документација (некомплетна понуда);
-    понуду која садржи услов;
-    понуду са износом мањим од утврђене почетне цене.

VII ДОСТАВЉАЊЕ  ПОНУДА

Понуђач је дужан да попуњен образац понуде достави у затвореној коверти на адресу: Градска управа Града Вршца, Трг победе 1, 26300 Вршац или непосредно на писарници Градске управе Вршац.

 На коверти мора бити назначено:

 „ПОНУДА - за куповину аутобуса (са назнаком броја возила односно Обрасца понуде) - НЕ ОТВАРАТИ“

а на полеђини коверте назив (правног субјекта) или име и презиме (физичког лица) и седиште/адресу и број телефона понуђача, као и име особе за контакт.

Јавни оглас биће објављен на Порталу Града Вршца почев од 21.03.2023. године.

Крајњи рок за подношење понуда је среда, 05. април 2023.године, до 15,00 часова, укључујући и понуде упућене путем поште а пристигле до назначеног датума.

Јавно надметање биће пуноважно и у случају да понуду достави само један понуђач.

Уколико не буде пристиглих пријава, поступак јавног надметања ће се поновити.

VIII ДАН И  МЕСТО  ОДРЖАВАЊА  ЈАВНОГ  НАДМЕТАЊА

Јавно отварање понуда, обавиће Комисија именована за отуђење – продају аутобуса и одржаће се у четвртак, 06. априла 2023.године, са почетком у 12.00 часова  у Великој сали Градске управе, о чему ће се водити записник.

Отварању понуда морају присуствовати понуђачи или њихови опуномоћени представници. Пуномоћје за заступање правног субјекта мора бити оверено од стране овлашћеног лица тог субјекта а за заступање физичког лица пуномоћје мора бити оверено од стране јавног бележника.

У случају да два понуђача понуде исту цену, поступак се наставља путем јавне лицитације давањем усмених понуда.

Опуномоћени представник може наставити поступак јавне лицитације и потписати и преузети записник о отварању понуда.

IX ОБАВЕЗА КУПЦА

Учеснику који је понудио највећу цену, уплаћени депозит се урачунава у купопродајну цену и разлику између депонованог износа и купопродајне цене изабрани купац дужан да уплати у року од 3 дана од дана завршетка јавног надметања односно од преузимања записника о отварању понуда. Са доказом о уплати, приступиће у канцеларију број 212 Градске управе Вршац ради потписивања уговора о купопродаји најкасније 3 дана од дана уплате целокупне купопродајне цене.

Порези, такса за оверу уговора за пренос власништва као и остали трошкови купопродаје падају на терет купца.

Купац може преузети аутобус, заједно са пратећим документима моторног возила, након извршене уплате купопродајне цене, закљученог Уговора о купопродаји и након извршеног преноса власништва над возилом.

X ДОДАТНЕ ИНФОРМАЦИЈЕ

Сви заинтересовани се могу упознати са текстом јавног Огласа на Порталу Града Вршца и на огласној табли Градске управе Града Вршца .

Детаљна обавештења и заказивање за виђење возила, могу се добити на телефон 013/800-532, сваког радног дана од 10,00 до 14,00 часова или у згради Градске управе Града Вршца, канцеларија 213.

Број Огласа: \_\_\_\_\_

Дана 21.03.2023.

 **Комисијa**